**Óravázlat**

***Időpont***: 2017. május 19.

***Helyszín*** : „Benedek Elek” Gimnázium, Hegyközcsatár

***Tanítónő:*** Molnár Júlia

***Osztály***: II.

***Tantárgy:*** Magyar nyelvű kommunikáció

***Téma:*** Kelemen Tamás: Fellegajtó, Szitakötő 38. száma

***Az óra célja***: - meglévő tudás, tapasztalatok előhívása, kommunikáció fejlesztése;

* érdeklődés felkeltése;
* a szövegértés formálása;
* a koncentráció fejlesztése, kiterjesztése;
* az értő figyelem, a memória bővítése;
* a szóbeli szövegalkotás, a kommunikáció gyakorlása;
* egymásr afigyelés erősítése;
* könyvtárhasználati alapismeretek elsajátítása.

***Fejlesztendő kompetenciaterületek:***

* anyanyelvi kompetencia: fogalmak, gondolatok kifejezése és értelmezése, szóbeli és írásbeli kommunikációs készség fejlesztése;
* szociális kompetencia: együttműködés, csoportban való együtt dolgozás, közösségi tevékenység, konfliktuskezelő képesség fejlesztése;
* kezdeményezőképesség és vállalkozói kompetencia: kreativitás, tervezés, szervezés, feladatok megosztása, alkotókészség;
* hatékony, önálló tanulás: meglévő tudás felhasználása, új ismeretek szerzése, feldolgozása, alkalmazása egyénileg és kiscsoportokban, az idővel és az információval való hatékony gazdálkodás, a saját és a közös munka értékelése.

***Módszerek és eljárások***: beszélgetés, megismerés, megfigyelés, magyarázat, ábrázolás, dramatizálás.

***Didaktikai eszközök***: Szitakötő 38. száma, színes lapok, kartonok, gyurma

***Szervezési forma***: frontális, csoportmunka

| **Feladat** | **Módszer** | **Eszköz** | **Idő** |
| --- | --- | --- | --- |
| **1. Új cím adása:**  Adjatok új címet a történetnek!  Írjátok le az olvasás füzetbe!  **2. Szövegértés ellenőrzése**:  **- a) Igaz vagy hamis állítások:**  Állapítsátok meg a szöveggel kapcsolatos állításokról, hogy igazak vagy hamisak!  **- b) Vázlatkészítés:**  - A történet eseményeinek sorba rendezése számozással. (gyengék)  - Hiányos vázlat kiegészítése. (közepesek)  - Önálló vázlatírás (jók)  **- c) Szórokonság**:  Kössétek össze a azokat a szavakat, melyek ugyanazt jelentik!  **- d) Szóellentét:**  Kössétek össze azokat a szavakat, melyek az ellentétüket jelentik!  **e) Ötsoros készítése:**  **3. Belső hang**:  Írjátok le nagyon röviden, mit gondolhattak magukban a szereplők az adott szituációban! A választ a szóvivőktől kérem!  4. **Némajáték:**  A meséből kivett megadott részt kell csak mozdulatokkal megjeleníteni a csoportoknak, majd felkészülés után előadni. Mindig a következő csoport próbálja kitalálni, melyik részt játszották el.  **5. Reflektálás:**  **- Vallatószék**:**kis ember-ajtó-nyitogató**  Először az egyik, majd a másik főszereplő bőrébe bújva kell a széken ülőnek válaszolnia az osztály tanulói által feltett kérdésekre. Kérdezzetek tőlük, de ők csak igazat válaszolhatnak  6.**Otthoni feladat**: Azemberke kunyhójának lerajzolása a füzetbe.  **7. Az óra értékelése**: tanítói  tanulói | Egyéni munka  Csoportmunka  Differenciált munka  Egyéni munka, csoportellenőrzés, szóvivők beszámolója  Egyéni munka, csoportellenőrzés, szóvivők beszámolója  Csoportmunka  Differenciált csoportmunka  Csoportmunka  Frontális  Házi feladat  Értékelés, önértékelés | füzet, ceruza  melléklet, feladatlap  melléklet, feladatlap  melléklet, feladatlap  füzet  melléklet, feladatlap  melléklet, feladatlap  melléklet, feladatlap  melléklet, füzet  melléklet, feladatlap  szék  Leckefüzet, színes ceruza  Értékelő kártya | 3 p.  20 p.  5 p.  10 p.  4 p.  1 p.  2 p. |